Биыл Ақмола облысының ауылдары мен қалаларында 11 мектеп пайдалануға берілмек
DATE: 22:55, 19 Шілде 2023 | GMT +5
TITLE: Биыл Ақмола облысының ауылдары мен қалаларында 11 мектеп пайдалануға берілмек
URL: https://kaz.inform.kz/news/biyl-akmola-oblysynyn-auyldary-men-kalalarynda-11-mektep-paydalanuga-berilmek_a4091554/
META: DATE: 22:55, 19 Шілде 2023 | GMT +5
TOTAL WORDS: 111
AUTHOR(S):
TEXT: «Білім беру саласында Аршалы ауданының Жібек жолы, Сандықтау ауданының Петровка, Целиноград ауданының Жаңа жол және Өтеміс ауылдарында, Қосшы және Көкшетау қалаларында 7 мектептің, Ақкөл ауданының Ақкөл қаласында салынып жатқан мектепке қосымшаның құрылысын аяқтау жоспарланып отыр», - деп жазылған облыс әкімдігінің сайтында жарияланған жартыжылдық есепте. Сондай-ақ, өңір аумағында «Жайлы мектеп» ұлттық жобасы аясында 10 мектеп салынады. «Аршалы, Біржан сал, Целиноград аудандарында, Степногор, Қосшы, Көкшетау қалаларында 7 мектеп, сондай-ақ 5 балабақша салу жұмыстары жалғасып жатыр. «Жайлы мектеп» ұлттық жобасы шеңберінде 10 мектептің құрылысын бастау көзделген. Атап айтқанда, Целиноград ауданында 8 мектеп: Қаражар, Қажымұқан, Қараөткел, Қабанбай батыр, Қоянды, Ақмол ауылдарында 1 мектептен және Талапкер ауылында 2 мектеп, Көкшетау қаласында 2 мектеп», - делінген құжатта
